tomron87/hebrew-wikipedia-sentences-corpus huggingface dataset:
2 בספטמבר – בשעות הבוקר מחבל תושב שכם דרס ופצע קל שוטר וחייל בצומת תפוח שבשומרון, מיד לאחר מכן המחבל רץ לכיוון השוטרים עם סכין.
השוטר ירה במחבל ופצע אותו.
2 בספטמבר – בשעות הערב מחבל פלסטיני חדר לישראל מדרום רצועת עזה חמוש בסכין ומטען חבלה.
המחבל נעצר על ידי כוחות צה"ל ונלקח לחקירה.
6 בספטמבר – בשעות הצהריים מחבל פלסטיני ניסה לדקור חיילים בצומת אריאל לא היו נפגעים, המחבל נמלט וכעבור זמן קצר הוא נורה ברגלו ונעצר.
1 באוקטובר – סוכל פיגוע בגבול עזה כאשר 2 חמושים חדרו מרצועת עזה, ונעצרו.
5 באוקטובר – מחבל חמוש בסכין ניסה לבצע פיגוע בצומת העוקפים.
הוא זוהה כחשוד על ידי שוטר וחייל צה"ל ששמרו עליה, ואלו השתלטו עליו ללא ירי.
4 בנובמבר – בשעות הבוקר ירה מחבל פלסטיני לעבר לוחמי צה"ל בכיכר חטיבת שומרון, סמוך לשכם ונורו למוות על ידי לוחמי צה"ל.
25 בנובמבר – מחבל ניסה לדרוס כוח מג"ב במחסום א-זעיים ונהרג, לוחם מג"ב נפצע קל.
20 בדצמבר – רצח אסתר הורגן: בשעות הצהריים רצח מחבל פלסטיני בעזרת אבן את אסתר הורגן בת ה-50, שיצאה לריצה ביער ריחן ליד ביתה שבטל מנשה.
גופתה נמצאה בשעות הלילה והמחבל נתפס כשלושה ימים לאחר מכן.
21 בדצמבר – בשעות הערב, פתח מחבל ערבי-ישראלי באש לעבר כוחות הביטחון המוצבים בשער האריות בירושלים, פצע קל שוטר ונורה למוות על ידי כוחות המשטרה.
בשנת 2021 התרחשו וסוכלו מאות פיגועי טרור נגד ישראלים במדינת ישראל וביהודה ושומרון.
כתוצאה מפיגועי הטרור, בשנה זו נרצחו 18 ונפצעו 194, רובם במבצע שומר החומות ובמהומות בישראל
על פי נתוני צה"ל בשנה זו היו רק בגזרת יהודה ושומרון (נכון ל-10 בדצמבר) 5,532 אירועי זריקות אבנים, 1,022 אירועי השלכת בקבוקי תבערה, 61 אירועי ירי, ו-18 אירועי דקירה, עליה משמעותית (באירועי ירי ודקירה - פי שניים) לעומת השנה שעברה.
אף שבשנה זו נרשמה עליה משמעותית בניסיונות הפיגועים לעומת השנים שקדמו, נרשם בה גם מספר ההרוגים והנפגעים הישראלים הנמוך ביותר בשנים האחרונות, זאת הודות לסיכול בארגוני טרור, מודיעין ומעצרים משמעותיים.
3 בינואר – יהודייה נפצעה באורח קשה בראשה מאבנים שיידו ערבים לעברה, סמוך לנווה צוף שבמערב בנימין.
5 בינואר – מחבל פלסטיני ניסה לבצע פיגוע דקירה בצומת גוש עציון, נורה על ידי כוח צה"ל ונהרג.
12 בינואר – מחבל פלסטיני ניסה לדקור לוחמים במעבר קלנדיה, נורה ונפצע קל.
לוחם מג"ב נפצע קלות משריטות.
13 בינואר – מחבל פלסטיני בן 22 נורה בכניסה למערת המכפלה שבחברון לאחר שניסה לדקור לוחמים.
26 בינואר – מחבל פלסטיני ניסה לדקור לוחמת של פיקוד העורף בצומת גיתי אבישר שליד אריאל, הלוחמת נפצעה קל מאוד, המחבל נורה ונהרג.
31 בינואר – מחבל פלסטיני ניסה לדקור חייל בצומת גוש עציון, המחבל נורה על ידי כוחות צה"ל ונהרג.
5 בפברואר – מחבל ניסה לחדור לבית בחוות שדה אפרים, נורה על ידי שומרי החווה ונהרג.
24 בפברואר – מחבל שלף סכין וניסה לדקור אדם בצומת יצהר.
הוא נמלט בריצה ולא נפגע.
לאחר הפיגוע, צה"ל החל בסריקות אחרי המחבל, וב-28 בפברואר, לאחר מצוד של 4 ימים, המחבל נתפס סמוך לכפר סאלם.
29 באפריל – מחבלים פלסטיניים השליכו בקבוקי תבערה לבית מגורים במאחז עוז ציון.
שני בני אדם נפצעו באורח קל.
30 באפריל – מחבל פלסטיני ניסה לדקור חייל צה"ל ליד אפרת.
החייל ירה במחבל ופצע אותו קשה.
2 במאי – בשעות הבוקר ליד גוש עציון, מחבלת פלסטינית בת 60 שאחזה בסכין במטרה לדקור חיילי צה"ל נורתה בפלג גופה התחתון ולאחר מספר שעות נקבע מותה בבית החולים שערי צדק.
2 במאי – פיגוע הירי בצומת תפוח: בשעות הערב המוקדמות בוצע פיגוע ירי מרכב חולף בצומת תפוח, בו נרצח יהודה גואטה, תלמיד ישיבה בן 19, שנפטר מפצעיו שלושה ימים לאחר הפיגוע, ונפצעו שני חבריו: אחד מהם קשה והשני קל.
ב-5 במאי, 3 ימים לאחר הפיגוע, נעצר המחבל, מונתצר שלבי, בן 44, תושב תורמוס עיא.
7 במאי – בבוקר בשעה 10:30 שלושה מחבלים פתחו באש לעבר בסיס של צה"ל ליד סאלם שבצפון השומרון.
לוחמי צה"ל ומג"ב השיבו אש ושניים מהמחבלים נהרגו ואחד נפצע.
10 במאי – פורעים ערבים ממזרח ירושלים ביצעו לינץ' באזרח יהודי דתי שנסע ברכבו באזור שער האריות.
היהודי נפצע וחולץ על ידי שוטר חמוש.
10 במאי – פורעים ערבים צעירים ביצעו לינץ' באזרח יהודי דתי שנסע ברכבו בכפר כנא.
היהודי נפצע וחולץ על ידי תושב המקום.
10 במאי – בהתפרעות של ערבים בלוד פורעים ערבים השליכו אבנים על מכוניתו של יגאל יהושע, תושב העיר בן 56 שנפצע קשה מהאבנים ונפטר מפצעיו כעבור שבוע.
לאחר כחודש וחצי הוגש כתב אישום נגד 7 נאשמים תושבי לוד והשטחים בגין מעשה טרור בצוותא שפעלו מתוך מניע לאומני-גזעני.
11 במאי – מחבלת ניסתה לבצע פיגוע דקירה סמוך לחטמ"ר שומרון, היא נעצרה ללא שימוש בנשק חם.
11 במאי – אזרח ישראלי נפצע בינוני-קשה בפיגוע דקירה בבאר שבע שביצע בדואי בסמוך להפגנה נגד ישראל באוניברסיטת בן-גוריון.
11 במאי – במהלך התפרעות של ערבים בלוד שני יהודים נפצעו קשה ועשרה נפצעו קל כתוצאה ממעשי אלימות של ערבים.
בהתפרעות נזרקו אבנים ובקבוקי תבערה על יהודים והוצתו כשלושים כלי רכב של יהודים ובית כנסת.
11 במאי – במסגרת המהומות בישראל מלון האפנדי בעכו הוצת על ידי ערבים, ואבי הר-אבן, מנהלה לשעבר של סוכנות החלל הישראלית נפגע באופן קשה מהשרפה, וכעבור שלושה שבועות נפטר מפצעיו.
12 במאי – במהלך התפרעות של ערבים בעכו פורעים ערבים ביצעו לינץ' ביהודי שנפצע באופן קשה.
12 במאי – בשעות הבוקר ביריחו, מחבל פלסטיני ניסה לבצע פיגוע דקירה לעבר חייל וחטף את נשקו.
12 במאי – במהלך התפרעות של המון יהודי בבת ים, עשרות פורעים יהודים ביצעו לינץ' בערבי-ישראלי תושב רמלה בטיילת בבת ים ופצעו אותו באורח קשה.
12 במאי – מחבל שלף סכין וניסה לדקור אדם בצומת יצהר.
לאחר הפיגוע, צה"ל החל בסריקות אחרי המחבל, ולאחר מצוד של 4 ימים, המחבל נתפס סמוך לכפר סאלם.
12 במאי – במהלך המהומות בישראל בשעות הלילה מחבל ערבי דרס יהודי בדרך יפו בחיפה ופגע בו באורח קל עד בינוני.
13 במאי – בשעות הבוקר בלוד, מחבל ערבי דקר יהודי שהלך לתפילת שחרית.
13 במאי – בשעות הערב ערבים ביצעו לינץ' בחייל צה"ל ביפו, החייל נפצע באופן קשה.
13 במאי – בשעות הערב בלוד, ערבים ירו בצעיר יהודי שנפצע קשה מהירי.
13 במאי – בשעות הערב בשוק מחנה יהודה בירושלים, ארבעה צעירים יהודים תקפו ודקרו צעיר ערבי שעובד במסעדה והיה בדרכו לרוקן אשפה.
14 במאי – מחבל פלסטיני ניסה לדרוס חיילים אשר עמדו סמוך לש.ג במוצב צה"לי סמוך לעפרה.
לאחר ניסיון הדריסה יצא המחבל מהרכב במטרה לדקור את החיילים ונהרג בירי של החיילים.
14 במאי – בקבוק תבערה הושלך לבית של משפחה ערבית ביפו וכתוצאה מכך ילד בן 12 נפצע באורח קשה מהפיגוע.
בהתחלה המשטרה חשדה שמדובר בפיגוע שבוצע על ידי יהודים, אולם בהמשך התברר שהפיגוע בוצע על ידי מחבלים ערבים שהתכוונו לפגוע ביהודים, ושלושה חשודים ערבים נעצרו בחשד למעורבות בפיגוע.
15 במאי – תושב מועאוויה ירה לעבר שוטרים באום אל פאחם.
16 במאי – מחבל ערבי ביצע פיגוע דריסה בשכונת שייח ג'ראח שבירושלים בפיגוע נפצעו שישה שוטרים, שניים באורח בינוני וארבעה באורח קל.
המחבל נהרג על ידי הכוח.
18 במאי – מחבל פלסטיני שהיה חמוש ברובה קרלו, מספר מטענים וסכין ניסה לבצע פיגוע בכיכר גרוס שבחברון, הוא ניסה תחילה לירות באמצעות הנשק אבל לא הצליח עקב מעצור בנשקו.
לאחר מכן ניסה להשליך מטען לעבר כוחות צה"ל ששהו במקום, אולם המטען התפוצץ בידו והוא המשיך לרוץ לעבר לוחמים מחטיבת גבעתי ששהו במקום והרגו אותו.
19 במאי – מחבלת פלסטינית ירתה לעבר חיילים ואזרחים בכניסה לקריית ארבע באמצעות רובה M16, החיילים ירו לעברה והרגו אותה.
24 במאי – בשדרות חיים בר לב, ליד המטה הארצי של המשטרה בירושלים, מחבל דקר בסכין חיילי צה"ל בני 21 ו-23 בתחנת הרכבת הקלה.
לוחם מג"ב שזיהה את הפיגוע הרג את המחבל בירי.
25 במאי – צרור בקבוקי תבערה נזרקו בלוד לעבר בניין שהתגוררו בו יהודים.
שב"כ עצר שמונה ערבים בחשד לכך.
30 במאי – שני נערים ערבים דרסו את דסטאו ביסט בן ה-74 שנפצע באורח אנוש ומת מפצעיו לאחר כמה שבועות.
בתחילה, המשטרה לא התייחסה לאירוע כאל אירוע לאומני ואף לא כרצח מכוון.
רק לאחר מותו של ביסט ולאחר מאבק של בני משפחתו ומספר אישי ציבור, נעצרו חשודים ברצח.
30 במאי – מחבל פלסטיני הצליח לעבור את גדר הגבול בין ישראל לרצועת עזה דרך חור שנוצר בגדר במהלך מבצע שומר החומות.
בקרבת היישוב שדי אברהם הוא דקר ופצע באורח קל את רכז הביטחון של היישוב אבשלום.
איש ביטחון אחר שהיה במקום ירה בו.
1 ביוני – ניסיון דריסה וירי נגד לוחמי צה"ל ששהו מאחורי מחסום צבאי התרחש סמוך לכפר הפלסטיני יעבד.
12 ביוני – מחבלת ערבייה מעקבת ג'בר נהרגה בירי על ידי מאבטח לאחר שניסתה לבצע פיגוע דקירה במעבר קלנדיה.
16 ביוני – מחבלת נהרגה לאחר שניסתה לבצע פיגוע משולב של דריסה ודקירה באזור חיזמא שמצפון לירושלים.
17 ביוני – פורעים ערבים ממזרח ירושלים ביצעו לינץ' במשפחה יהודית שנסעו ברכבם באזור ואדי ג'וז בדרכם לכותל המערבי.
הפורעים יידו על הרכב עשרות אבנים וסלעים, ושמשות הרכב נופצו לחלוטין.
21 ביוני – יהודי נפצע קל על ידי פורעים ערבים בחברון.
23 ביוני – לוחם מג"ב נפצע קל מזריקת אבנים בסילוואן.
23 ביוני – לוחם מג"ב נפצע קל מזריקת אבנים בכביש 446 ליד הכפר דיר קדיס.
25 ביוני – מחבל פלסטיני חדר למאחז מצפה יצהר שבשומרון וניסה לבצע פיגוע דקירה במקום.
רכז הביטחון של יצהר ירה במחבל ופצע אותו בפלג גופו התחתון.
27 ביוני – ארבעה שוטרים נפצעו באורח קל בהפרות סדר בשועפאט.
1 ביולי – מחבל פלסטיני מהעיירה טובאס גנב את נשקה של חיילת בבסיס מול נבו הסמוך ליריחו לאחר שדקר אותה בגבה ופצע אותה באופן בינוני.
לאחר מרדף הוא נתפס ונעצר.
3 ביולי – עשרות פורעים פלסטינים חדרו למאחז אש קודש שבבנימין.
אחד מהפורעים השליך מטען צינור לעבר כוחות צה"ל שבאו כדי להרחיק את המתפרעים משטח המאחז.
לוחמי צה"ל שזיהו את משליך המטען ירו בו והרגו אותו.
13 ביולי – מחבל פלסטיני שהגיע עם רכבו למעבר קלנדיה פתח באש לעבר כוח צה"ל במקום, פצע מאבטח באורח קל.
המחבל נמלט ונלכד מאוחר יותר בתום מרדף.
14 ביולי – מחבל פלסטיני ניסה לחדור ליצהר.
כוחות צה"ל שנתקלו במחבל הותקפו על ידו בסכין.
19 ביולי – ערבי מבועיינה-נוג'ידאת תקף שני יהודים על ידי מוטות ברזל בנווה עובד, אחד מהם נפצע קשה ופונה לבית החולים פוריה.
9 באוגוסט – בצומת יצהר, מחבלת חמושה בסכין נפצעה מירי וסוכל פיגוע דקירה.
21 באוגוסט – , לוחם מג"ב מיחידת ימ"ס דרום, נפצע באורח אנוש כתוצאה מירי לעברו במהלך העימותים ונפטר מפצעיו 9 ימים לאחר האירוע.
הירי בוצע על ידי מחבל פלסטיני שהתקרב לגדר המערכת סביב רצועת עזה עם אקדח וירה בלוחם מטווח אפס דרך חרך ירי בגדר.
המחבל, פעיל הג'יהאד האסלאמי הפלסטיני, הוכנס ל"מעצר הגנתי" על ידי חמאס ושוחרר לאחר מספר שבועות, המחבל נהרג ב-20 באוקטובר 2023 כחלק ממלחמת חרבות ברזל וב-21 בינואר 2025 חולצה גופתו מההריסות.
10 בספטמבר – מחבל ניסה לבצע פיגוע דקירה בשער האריות בירושלים.
לוחמי משמר הגבול הגיבו בירי ופצעו אותו באורח אנוש.
שוטר נפצע באורח קל ברגלו מנתז ירי.
13 בספטמבר – מחבל שהיה בדרכו לבצע פיגוע דקירה בצומת הגוש בגוש עציון נהרג.
13 בספטמבר – מחבל ביצע פיגוע דקירה ברחוב יפו בירושלים בו נפצעו 3 אנשים, מתוכם 2 במצב בינוני והשלישי במצב קל.
15 בספטמבר – מחבל דקר ופצע ביפו אדם באורח קשה.
22 בספטמבר – בשעה 15:30 בוצע פיגוע דריסה בין מכמש לנווה ארז בו נדרסה אישה בדרגה קל עד בינוני, תחילה חשבו שמדובר בתאונת פגע וברח אך עד מהרה התברר כי מדובר בפיגוע.
המחבל והרכב הפוגע אותרו לאחר כמה שעות באזור אלעיזריה.
24 בספטמבר – לוחם צנחנים נפצע קל בקדומים במהלך הפרות סדר.
30 בספטמבר – בירושלים מחבלת נהרגה לאחר ניסיון פיגוע דקירה בסמוך להר הבית, לא היו נפגעים.
בחודש הזה חלה עלייה בזריקות אבנים ביהודה ושומרון.
1 באוקטובר – מחבל רכוב על אופנוע נסע ליד מחסום ריחן וזרק מטען חבלה, לא היו נפגעים.
3 באוקטובר – נהג נפצע קל בין עלמון לחיזמא מזריקת אבנים של ערבים.
8 באוקטובר – חיילת נפגעה קל בפיגוע דריסה שביצע מחבל פלסטיני ליד עוג'ה א-תחתא, המחבל נמלט.
12 באוקטובר – 3 בדואים תושבי ביר הדאג' ניסו לתקוף חיילים בתחנת דלק במצפה רמון, אחד החיילים נפצע קל והבדואים נשלחו למעצר.
14 באוקטובר – מחבל שזרק בקבוקי תבערה נהרג על ידי צה"ל ליד בית ג'אלא.
14 באוקטובר – בפיגוע דריסה שבוצע על ידי מחבל פלסטיני מקלקיליה במעבר קלנדיה נדרס לוחם מג"ב שנפצע באורח בינוני.
לוחמי מג"ב ירו במחבל ופצעו אותו.
18 באוקטובר – מחבלת בת 37 נעצרה עם סכין בהר אדר לאחר שתכננה לבצע פיגוע דקירה.
19 באוקטובר – שני יהודים נפצעו מאבנים שיידו ערבים בשער שכם.
19 באוקטובר – חייל נפצע קל בחברון מיידוי אבנים.
20 באוקטובר – נהג יהודי נפצע קל מזריקת אבנים ליד נעלין.
23 באוקטובר – עשרות פורעים ערבים הציתו שטחים ליד היישוב עמיחי ולאחר מכן פצעו חייל צה"ל במצב קל מזריקת אבנים על פניו.
27 באוקטובר – רועה צאן יהודי נפצע קל ליד מצפה יריחו מזריקת אבנים על ידי בדואים.
27 באוקטובר – יהודי נפצע קל מזריקת אבנים ליד בורקה.
על פי נתוני הפלסטינים, בחודש נובמבר נרשמו 15 פיגועי ירי, 2 פיגועי דקירה ו-5 פיגועי השלכת מטעני נפץ לעבר כוחות צה"ל.
13 בנובמבר – נורו זיקוקים בכינון ישיר אל חלונות הבתים של היהודים ונזרקו בקבוקי תבערה בשכונת מעלה הזיתים, היו פצועים.
17 בנובמבר – שני לוחמי מג"ב נפצעו במצב בינוני וקל כתוצאה מפיגוע דקירה בעיר העתיקה בירושלים.
21 בנובמבר – פיגוע הירי בשער השלשלת: פאדי אבו שחידם, חבר הזרוע המדינית של החמאס בשועפאט, ביצע פיגוע ירי בסמוך לשער השלשלת שבעיר העתיקה, בו נרצח אליהו דוד קיי, ונפצעו שני אזרחים ושני שוטרים.
21 בנובמבר – בצהריים, מחבל בן 18, שוהה בלתי חוקי מג'נין, ביצע פיגוע דקירה ביפו ודקר אדם ופצע אותו בינוני.
22 בנובמבר – מחבלים זרקו בקבוקי תבערה על בתי יהודים בשכונת שייח ג'ראח.
1 בדצמבר – סוכל פיגוע דקירה במחסום אל ג'יב צפונית לירושלים, לאחר שהגיע למקום מחבל עם סכין, שנתפס ונעצר.
1 בדצמבר – ניסיון לינץ' בשני ישראלים שנכנסו עם רכבם בשוגג לרמאללה.
רכבם הוצת אך הם חולצו בשלום.
4 בדצמבר – פיגוע דקירה סמוך לשער שכם בירושלים: אברהם אלמליח צעיר, בן 20, נדקר ונפצע בינוני-קשה.
לוחמי מג"ב חיסלו את המחבל, שב"ח מסלפית בעל עבר טרוריסטי ופלילי.
6 בדצמבר – בפיגוע דריסה שבוצע במעבר תאנים סמוך לאבני חפץ מחבל פלסטיני בן 15 משכם נסע במהירות 90 קמ"ש אל תוך מחסום תאנים.
מאבטח בן 34 נפצע באורח קשה.
8 בדצמבר – אישה בת 26 נפצעה קל בגבה בפיגוע דקירה בעת שצעדה עם ילדיה, סמוך לקבר שמעון הצדיק בירושלים, המחבלת - בת 15 - נמלטה ונתפסה לאחר זמן קצר.
12 בדצמבר – ניסיון פיגוע דריסה במחסום מיתר בדרום הר חברון כנגד שוטרים.
12 בדצמבר – זריקת בקבוקי תבערה לעבר אוטובוס ישראלי באזור צומת תפוח.
14 בדצמבר – ערבים חמושים במקלות ואבנים עלו מכיוון ענבתא ליישוב עינב.
הצבא ירה באוויר ומשלא נענה ירה לכיוון הפורעים, ערבי אחד נפצע.
14 בדצמבר – מחבל ערבי נעצר בעת שניסה להשליך בקבוק תבערה על שוטרים בירושלים.
16 בדצמבר – פיגוע הירי בחומש: מחבלים ביצעו מארב וירו לעבר רכב ישראלי בכניסה למאחז חומש שבשומרון, ורצחו את יהודה דימנטמן ופצעו שניים נוספים קל-בינוני.
ב-19 בדצמבר 2021 נעצרו ארבעה חשודים במעורבות בפיגוע מהכפר סילת אל-חארית'יה ונתפס כלי נשק שבו על פי החשד בוצע הירי.
17 בדצמבר – השלכת בקבוקי תבערה לתוך המוצב של המחסום הצפוני של קלקיליה, לא היו נפגעים.
18 בדצמבר – פיגוע דקירה במחסום רות סמוך למערת המכפלה בחברון: אזרח בן 38 נפצע באורח קל.
19 בדצמבר – ניסיון פיגוע דקירה ברחוב הנביאים סמוך לשער שכם בירושלים.
20 בדצמבר – במהלך פעילות בכפר סילת אל-חארית'יה בוצע ירי והושלכו מטענים לעבר לוחמי צה"ל, שהשיבו באש.
20 בדצמבר – לוחמי צה"ל עצרו בלילה שני מחבלים חמושים ברימונים וסכינים שניסו לחצות את מרחב המכשול מצפון רצועת עזה לשטח ישראל.
21 בדצמבר – מחבל ערבי ניסה לבצע פיגוע דריסה נגד חיילים בסמוך למחסום מבוא דותן, המחבל עבד אל-עזיז חכמת מהכפר מִרכּה נורה למוות על ידי כוח צה"ל.
באותו מקום בוצע פיגוע דריסה ב-2018 שבו נהרגו קצין וחייל.
22 בדצמבר – פיגוע ירי, מחבל ירה לעבר חיילי צה"ל מרכב נוסע בסמוך ליישוב פסגות בבנימין, המחבל מוחמד עיסא עבאס ממחנה הפליטים אל-אמערי נורה למוות.
23 בדצמבר – פיגוע ירי, ערבים ירו על היישוב אביתר, לא היו נפגעים.
23 בדצמבר – פיגוע ירי לעבר כח צבאי בעסירה אל-קבלייה סמוך ליצהר.
23 בדצמבר – סוכל ניסיון פיגוע דקירה בתחנה המרכזית בתל אביב.
23 בדצמבר – פיגוע ירי, ערבים מהכפר בורקה ירו לעבר חומש בעת העלייה ליישוב כשבוע לאחר פיגוע הירי בצפון השומרון.
24 בדצמבר – פיגוע ירי, ערבים ירו על היישוב אביתר, פעילת בצלם נפצעה קל.
24 בדצמבר – 50 ערבים ניסו להצית את קבר יוסף אך כוחות הביטחון מנעו אותם מלפגוע בקבר.
24 בדצמבר – מחבלים יידו בקבוקי תבערה על כביש הגישה לשכונת אל מתן בקרני שומרון.
25 בדצמבר – פיגוע ירי מרכב חולף לעבר עמדת צה"ל בפאתי העיר שכם.
25 בדצמבר – פיגוע ירי, ירי מהכפר בורקה לעבר חיילי צה"ל במהלך התפרעויות אלימות.
25 בדצמבר – פיגוע ירי מחבלים לעבר פסגות.
25 בדצמבר – השלכת בקבוקי תבערה על עמדת צה"ל ליד קלקיליה.
25 בדצמבר – הושלכו עשרות בקבוקי תבערה לעבר בתי יהודים בכפר השילוח.
26 בדצמבר – השלכת בקבוקי תבערה, בקבוקי תבערה הושלכו לאוטובוס של צה"ל סמוך לכיכר עינבוס.
29 בדצמבר – קבוצה של 20 נערים שהיו בסיור בכפר השילוח בירושלים הותקפו על ידי ערבים, אחד הנערים נפצע קל.
29 בדצמבר – פיגוע ירי בגבול רצועת עזה: אזרח נפצע באורח קל מירי ליד קיבוץ עלומים, בתגובה לכך טנקים של צה"ל תקפו עמדות חמאס בצפון הרצועה.
31 בדצמבר – ניסיון לפיגוע דקירה.
מחבל מהכפר קראוות בני חסן, שניסה לדקור חיילים ואזרחית שעמדו בתחנת אוטובוס בצומת גיתי אבישר באזור אריאל שבשומרון, נורה ונפצע קשה בידי החיילים, לאחר שרץ לקראתם בסכין שלופה ולא נענה לקריאותיהם לעצור, ולאחר מספר שעות מת מפצעיו.
בשנת 2022 יצאו לפועל 1933 פיגועי טרור ובנוסף סוכלו 460 פיגועים נגד ישראלים בישראל.
מפיגועי הטרור בשנה זו נרצחו 31 ישראלים ונפצעו 281.
כתוצאה מפיגועי הטרור, בשנה זו נרצחו 31 ישראלים ונפצעו 281, מהם 8 הרוגים ו־43 פצועים מקרב כוחות הביטחון.
על פי נתוני צה"ל בשנה זו היו באזור יהודה ושומרון 7,589 אירועי זריקת אבנים, 1,268 אירועי זריקת בקבוקי תבערה, 285 אירועי ירי ו-14 אירועי דקירה.
בכל האירועים למעט דקירה ישנה החמרה לעומת השנה הקודמת.
בולטת הקפיצה באירועי ירי שהתגברו ביותר מ-300 אחוז.
בעקבות ארבעה פיגועים בהם נרצחו 12 איש בתוך שבוע אחד בחודש מרץ, צה"ל פתח במבצע צבאי בשם "שובר גלים".
במהלכו, כוחות צה"ל ומג"ב פשטו ועצרו יעדי טרור ומבוקשים בשטחי יהודה ושומרון, כמו גם בערים הערביות בישראל.
במסגרת המבצע לוחמי צה"ל בתהליכי הכשרה תגברו את פעילות המשטרה בערים ובשטחים ציבוריים מרכזיים בישראל.
תקופה זו התאפיינה בפיגועי ירי וידויי אבנים יום־יומיים בעיקר ביהודה ושומרון, אם כי גם בניסיונות בתוך הקו הירוק.
היא החלה בקירוב בסוף אוגוסט ותחילת ספטמבר, תוך הסלמה שהתגברה לקראת חגי תשרי.
המוקד העיקרי של הטרור היה בצפון השומרון, סביב שכם וג'נין.
חוליית הטרור "גוב האריות" החלה לבצע פיגועים בחודשים אלו.
מוקד נוסף היה בצפון ומזרח ירושלים, שכלל טרור ומהומות אלימות, הצתות, יידוי בקבוקי תבערה ואבנים, ירי מאסיבי של זיקוקים, תקיפת יהודים והשחתת רכוש.
ברקע אותן מהומות, התרחש מרדף נרחב שניהלו כוחות הביטחון אחר המחבל שביצע את פיגוע הירי במחסום שועפאט, מרדף שכלל הטלת סגר על מחנה הפליטים שועפאט שהוקל בהדרגה.
בחודש ינואר יצאו לפועל וסוכלו ניסיונות ל־141 פיגועים שיצאו מאיו"ש וירושלים.
בחודש זה נפצעו ארבעה כתוצאה מפיגועי טרור, אחד מהם מקרב כוחות הביטחון.
6 בינואר – במבצע מעצר מבוקשים בבוקר בשכם מחבלים פתחו באש לעבר חיילי צה"ל שלא נפגעו, השיבו אש והרגו את אחד המחבלים.
6 בינואר – מחבלים זרקו סלעים לעבר שלושה כלי רכב שנסעו בגוש עציון, בסמוך לתקוע, שתיים נפצעו.
10–14 בינואר – בשל התנגדות לנטיעות שקק"ל ביצעה כחלק מעבודות ייעור בנגב, התרחשו מהומות ועימותים אלימים של בדואים תושבי האזור שהתנגדו לביצוע העבודות, עם שוטרים ולוחמי מג"ב.
במהומות הושלכו אבנים, נחסמו כבישים סמוכים ונפגעו כלי רכב חולפים.
11 בינואר – בפיגוע דריסה שבוצע בצומת חלמיש מחבל פלסטיני האיץ לעבר לוחמים שאבטחו את הצומת ופגע באחד מהם.
בפיגוע נפצע חייל צה"ל באורח בינוני-קל.
המחבל ניסה להימלט אך נתפס.
11 בינואר – סמוך לחצות ליל 12 בינואר, שלושה מחבלים השליכו בקבוקי תבערה לעבר עמדה צבאית סמוך לחלחול.
אחד מהם נורה, ושלושתם נעצרו.
17 בינואר – מחבל ערבי ישראלי נורה ונהרג על ידי כוח צה"ל, לאחר שניסה לדקור לוחם בצומת גוש עציון.
הסייען שהסיע את המחבל לצומת הסגיר עצמו לצה"ל.
21 בינואר – רעולי פנים שהגיעו מכיוון המאחז גבעת רונן תקפו באלות פלסטינים, פעילי שמאל ופעילי תנועת רבנים לזכויות אדם, שעסקו בעבודות חקלאיות בבורין, ואף הציתו את אחד מרכביהם.
השר לביטחון פנים עֹמר בר־לב הודיע שהאירוע הוגדר כפעילות של ארגון טרור ושהשב"כ מעורב בחקירתו.
25 בינואר – מחבלים פתחו באש מרכב חולף לעבר חיילים במחסום חווה 7 שבכניסה המזרחית לשכם, בין איתמר לאלון מורה.
26–28 בינואר – בשכונות מזרח ירושלים התרחשו הפרות סדר אלימות, שכללו יידוי אבנים וחפצים כלפי אזרחים, שוטרים וכלי תחבורה, כולל ניידות משטרה והרכבת הקלה.
חלק מהאבנים היו מצופות בשלג שירד במהלך סופת אלפיס.
27 בינואר – ירי לעבר עמדה צבאית במחסום חווה 7.
29 בינואר – מחבלים פתחו באש לעבר רכב צבאי מאויש סמוך לחוות גלעד.
בחודש פברואר יצאו לפועל וסוכלו ניסיונות ל־187 פיגועים שיצאו מאיו"ש, ירושלים ורצועת עזה.
במהלך החודש נפצעה אזרחית ישראלית אחת כתוצאה מפיגועי טרור.
2 בפברואר – מחבלים פתחו באש לעבר עמדה צבאית בכניסה לשכם.
ב־8 בפברואר, בתום מצוד אחריהם, כוחות הביטחון איתרו והרגו בשכם שלושה מתוך ארבעת המחבלים מגדודי חללי אל-אקצא, שביצעו עוד שלושה פיגועי ירי ותכננו לבצע פיגועים נוספים.
המחבל הרביעי אותר ונהרג לאחר חצי שנה, ב-9 באוגוסט 2022.
5 בפברואר – סמוך לג'נין, מחבלים רכובים על טרקטורון פתחו באש ופגעו בשתי ניידות מג"ב משוריינות שעסקו בביטחון שוטף.
הלוחמים ששהו בניידות השיבו אש, ופתחו בחיפושים אחר הנמלטים בשיתוף כוחות צה"ל רבים.
11 בפברואר – בקבוקי תבערה הושלכו לעבר בית משפחה יהודית בשכונת שייח' ג'ראח שבמזרח ירושלים, והציתו אותו.
ההצתה הוגדרה כפיגוע על רקע לאומני.
22 בפברואר – 3 מחבלים פלסטינים יידו בקבוקי תבערה לעבר כלי רכב ישראליים סמוך לכפר אל-ח'דר.
כוח צה"ל שהיה במארב ירה לעבר אחד המחבלים שהשליך בקבוק תבערה והרג אותו.
25 בפברואר – במעבר ג'למה, מחבל השליך מטען לעבר כוח צה"ל כשחלף על פניהם ברכב, נורה ונפצע קשה.
28 בפברואר – מחבלים יידו אבנים סמוך לכפר לובאן א-שרקיה, ופצעו בינוני נהגת ישראלית בדרכה לעלי.
בחודש מרץ יצאו לפועל וסוכלו ניסיונות ל־190 פיגועי טרור, שיצאו מאיו"ש וירושלים.
כתוצאה מהם, נרצחו 12 איש ונפצעו 28, מתוכם 4 הרוגים ו־7 פצועים מקרב כוחות הביטחון.
2–3 במרץ – בתוך יממה, מחבל דקר שני ישראלים בכפר חיזמא, בשני אירועים שונים.
6 במרץ – מחבל בן 19 ממזרח ירושלים דקר שוטר בשכונת באב אל חוטה בעיר העתיקה, פצע אותו באורח קל, נורה ונהרג.
שוטר נוסף נפצע קל מהירי.
6 במרץ – פיגוע יידוי אבנים סמוך לצומת אל-ערוב, כלפי רכב בו נסעו יהודים.
7 במרץ – מחבל הגיע לשער הכותנה בעיר העתיקה בירושלים משטח הר הבית כשהוא חמוש בסכין ודקר שני שוטרים של מחוז ירושלים ומג"ב שפעלו במקום.
השוטרים נפצעו באורח בינוני והמחבל נורה למוות.
בעקבות הפיגוע מפכ"ל המשטרה קובי שבתאי שינה את הוראות הפעילות בירושלים, וקבע כי שוטרים יפעלו בשלשות ולא בזוגות.
8 במרץ – בסילת אל-חארית'יה, בהריסת ביתו של מחבל שהשתתף בביצוע הירי בפיגוע בחומש, נהג התנגש במהירות באמצעות רכבו בכלי ממוגן, ופצע קל שני לוחמי מג"ב שהיו בתוכו.
בנוסף, נורתה אש לעבר הכוחות שביצעו את ההריסה.
15 במרץ – בפעילות ימ"מ ברהט מחבל ערבי פתח באש לכיוון מסתערבים, שחיסלו אותו.
15 במרץ – במעצר במחנה הפליטים בלאטה המזרחי לשכם, שני מחבלים נסעו רכובים על קטנוע, בשעה שאחד מהם ירה לעבר כוחות המשטרה, שהשיבו אש, וירו בו למוות.במעצר דומה בקלנדיה נורו זיקוקים ונזרקו חפצים כבדים מהגגות כלפי כוחות המשטרה, שירו למוות במחבל אחד ופצעו חמישה.
17 במרץ – שני מחבלים פתחו באש לעבר כוח צה"ל בסמוך לכפר עקרבה שבנפת שכם.
לאחר מרדף וחילופי אש נפצע אחד מהם, והם נלכדו.
19 במרץ – מחבל מאבו תור שבמזרח ירושלים הגיע לאזור התחנה הראשונה במרכז העיר, ודקר גבר בן 35 שהיה במקום.
הגבר נפצע קל והמחבל נורה ונפצע קשה.
20 במרץ - מחבל משכונת ג'בל מוכאבר שבירושלים, דקר שוטר בשכונת ראס אל עמוד, פצע אותו בינוני, ונמלט מהמקום.
מאוחר יותר, הוסגר על ידי בני משפחתו.
21 במרץ – פיגוע הדקירה בארמון הנציב: המחבל ואסים א סעיד, שביצע את רצח תמר ויהודה כדורי ב-2019, רצח את איוואן טרנובסקי, אזרח מולדובה, ופצע קשה עובד זר נוסף בשכונת ארנונה שבדרום העיר.
שלושה שבועות לאחר מכן, פורסמה הגדרת הרצח כפיגוע לאומני.
22 במרץ – הפיגוע המשולב בבאר שבע: אזרח בדואי מחורה דרס ודקר שישה אנשים, במספר זירות שונות בבאר שבע, ונורה למוות בידי אזרחים בעלי רישיון נשק שעברו במקום.
שתי נשים ושני גברים נרצחו, ושתיים נוספות נפצעו באורח בינוני–קשה.
המחבל ריצה בעבר עונש מאסר בישראל עקב תמיכה בארגון הטרור המדינה האסלאמית (דאעש).
27 במרץ – שני יהודים נפצעו מזריקת אבנים בין היישובים חומש ושבי שומרון.
27 במרץ – פיגוע הירי בחדרה: זוג מחבלים חמושים ברובי M16 ובאקדחים פתחו באש ברחוב הרברט סמואל בחדרה, רצחו שני שוטרי מג"ב, ופצעו חמישה אנשים נוספים, מהם שניים באורח קשה.
בחילופי אש, אחד מהחיילים הפצועים וכוח מסתערבים ירו למוות במחבלים.אחד משני המחבלים, בני דודים ערבים־ישראלים מאום אל-פחם, ריצה עונש מאסר בעקבות ניסיון הצטרפות לארגון הטרור דאעש, שלקח אחריות על הפיגוע.
29 במרץ – פיגוע הירי בבני ברק: מחבל פלסטיני תושב יעבד ירה לעבר עוברים ושבים בשכונת פרדס כץ שבבני ברק, רצח 5 אנשים ופצע 10. המחבל נורה למוות על ידי שוטרים שהגיעו לזירה.
אחד מהשוטרים שהסתער עליו נרצח במהלך קרב היריות.
31 במרץ – באוטובוס ליד היישוב נווה דניאל, נידאל ג'עאפרה דקר באמצעות מברג גבר בן 28 ופצע אותו באורח קשה.
נוסע אחר באוטובוס ירה במחבל והרג אותו.
על-פי שינוי נוהלי המשטרה, בעקבות הביקורת הציבורית בטיפול בפיגוע בבאר שבע, האזרח שחיסל את המחבל לא נדרש להפקיד את האקדח לבדיקה בליסטית; חוקר שהגיע לזירת האירוע בחן את הנשק במקום והחזיר אותו תוך דקות.
31 במרץ – בעת מבצע מעצרים בג'נין פתחו מחבלים באש על כוחות צה"ל.
לוחם יחידת דובדבן נפצע קל ופונה לבית החולים.
החיילים השיבו אש והרגו 3 מחבלים.
בחודש אפריל יצאו לפועל וסוכלו ניסיונות ל־268 פיגועי טרור, שיצאו מאיו"ש וירושלים ורצועת עזה.
בהם נרצחו 4 אנשים ונפצעו 12, מתוכם הרוג אחד ו-6 פצועים מקרב כוחות הביטחון.
2 באפריל – כוחות ימ"מ ושב"כ הרגו סמוך לג'נין שלושה מחבלים מהג'יהאד האסלאמי הפלסטיני שהיו בדרכם לביצוע פיגוע.
בחילופי האש נפצעו ארבעה לוחמים.
מחבל רביעי שהשתייך לחולייה נעצר בטול כרם בצהריים.
4 באפריל – מחבל פתח באש מרכב לעבר שער הכניסה ליישוב אבני חפץ ונמלט.
כוחות הביטחון פתחו במרדף אחריו.
7 באפריל – פיגוע הירי ברחוב דיזנגוף: מחבל בן 28 מג'נין חצה את הגדר בסמוך לעיר, הגיע באמצעות סייען לאום אל פאחם, ומשם נסע באוטובוס לתל אביב, כשהוא חמוש באקדח.
הוא ביצע ירי במספר זירות בתל אביב, לאורך רחוב דיזנגוף.
3 נרצחו ו-6 בני אדם נפצעו, בהם שלושה באורח קשה.
לאחר מכן, המחבל הסתתר סמוך לכיכר השעון ביפו, כארבעה קילומטרים מזירת הפיגוע, במטרה לחכות ולבצע פיגוע נוסף בליל הסדר, שבוע לאחר מכן.
ונהרג בירי לפנות בוקר על ידי לוחמי השב"כ.
8 באפריל–19 באפריל – סוכלו פיגועים שתוכננו בידי שלושה מחבלים תושבי ירושלים.
במסגרתם תכננו לחטוף חיילים כדי לבצע עסקת חילופי שבויים.
הם גם תכננו להתנקש בחייו של חבר הכנסת איתמר בן גביר, וכן לפוצץ מטען צינור מעל הרכבת הקלה בירושלים, או לחלופין, מעל בתי יהודים בא-טור.
החבר העיקרי בחולייה שתכננה את הפיגועים, פעיל חמאס, נעצר ב־8 באפריל, ושני האחרים נעצרו שבוע וחצי לאחר מכן.
10 באפריל – לוחם מג"ב נפצע באורח קל בכניסה למערת המכפלה בחברון לאחר שמחבלת ערבייה דקרה אותו.
10 באפריל – שוטר מכס פלסטיני גנב ניידת משטרתית, וניסה להיכנס לתחומי ורד יריחו שמדרום־מזרח העיר, במטרה לבצע פיגוע ירי.
לאחר שהשומר מנע את כניסתו, התרחק השוטר וירה באוויר מספר צרורות.
11 באפריל - יהודיה נפצעה קל מזריקת אבנים ליד עלי.
11 באפריל – יממה לאחר שקבר יוסף הושחת בידי פורעים פלסטינים, שני יהודים ביקרו בלילה בקבר ללא תיאום ביטחוני עם צה"ל, נורו בידי חמושים פלסטינים, ונפצעו קל–בינוני.
בתום הלילה הקבר הושחת בשנית.
12 באפריל – שוהה בלתי חוקי מחברון דקר קצין משטרה באשקלון ופצע אותו קל.
השוטר ירה לעבר המחבל וחיסל אותו.
15 באפריל – ערביה-ישראלית בת 15 דקרה גבר בן 47 בשכונת הדר שבחיפה ופצעה אותו באורח בינוני.
26 באפריל – ניסיון פיגוע ליד העיירה בית אומר.
29 באפריל – פיגוע הירי באריאל: 2 מחבלים פלסטינים ירו לעבר עמדת השמירה בכניסה לאריאל ורצחו מאבטח.
הנרצח הגן בגופו על ארוסתו, שלא נפגעה בגופה אך הוגדרה כנפגעת חרדה.
בחודש מאי יצאו לפועל וסוכלו ניסיונות ל־207 פיגועי טרור, בהם נרצחו 5 אנשים ונפצעו 7, מתוכם הרוג אחד ופצוע אחד מכוחות הביטחון.
5 במאי – הפיגוע באלעד: במוצאי יום העצמאות שני מחבלים, חמושים בגרזנים, תקפו יהודים בעיר אלעד.
שלושה נרצחו וארבעה נפצעו.כעבור תשעה חודשים, ב-2 בפברואר 2023, נקבע מותו של אחד הפצועים, ובכך עלה מספר הנרצחים בפיגוע לארבעה.
8 במאי – פיגוע דקירה התרחש בשער שכם: נדיר מרזוק דאר אחמד, שב"ח בן 20, תושב עבווין שבשומרון, דקר ופצע באורח בינוני שוטר בן 19; המחבל נורה ונפצע קשה.
המחבל הועמד לדין, ונגזר עליו 20 שנות מאסר, מאסר על תנאי ופיצוי כספי.
8 במאי – ניסיון פיגוע דקירה בתקוע סוכל: מחבל חדר ליישוב עם סכין ונורה למוות על ידי חבר בכיתת הכוננות.
12 במאי – פלסטיני מטול כרם שנשא אבן, סכין, ומכתב שבו כתב שהוא מתכנן לבצע פיגוע, נעצר ליד צור יצחק.
13 במאי – מחבל פלסטיני יידה בלוק על רכב ישראלי ליד בית אל, ולאחר מכן ניסה להיכנס אליו.
לאחר שניסה המחבל להשליך אבנים על כוח צה"ל שהגיע למקום, נורה ונוטרל.
על גופו נמצאו סכין ובקבוק חומצה.
13 במאי – נפילת לוחם הימ"מ בבורקין: לאחר מעצר פעיל הג'יהאד האסלאמי הפלסטיני מהכפר בורקין שליד ג'נין במסגרתו מחבל נהרג ונפצעו בחילופי אש 12 פלסטינים, ובעת שכוח ימ"מ יצא ממנו, הלוחם נעם רז נורה בגבו ופונה במסוק לבית החולים רמב"ם, שם נקבע מותו שעות ספורות לאחר מכן.
16 במאי – כוחות הביטחון עצרו בצומת תפוח בשומרון מחבל שברשותו גרזן ומכתב התאבדות בו נכתב על ידי נהג המכונית כי הוא בדרכו לבצע פיגוע נקמה.
17 במאי – מחבל ניסה לדקור חייל בכיכר החטמ"ר סמוך לכניסה המזרחית לשכם.
24 במאי – שלושה נפצעו מיידוי אבנים ליד חווארה.
31 במאי – נער תושב ג'בל מוכאבר שנחשד בניסיון לפיגוע דקירה נעצר עם סכין באזור שער שכם.
בחודש יוני יצאו לפועל וסוכלו ניסיונות ל־189 פיגועי טרור, בהם נפצעו שלושה, אחד מהם מקרב כוחות הביטחון.
1 ביוני – מחבלת חמושה בסכין התקדמה לעבר לוחם צה"ל שאבטח את צומת אל-ערוב.
הכוח הגיב בירי, והמחבלת נוטרלה, פונתה על ידי הסהר האדום לבית חולים, ושם מתה מפצעיה.
28 ביוני – סוכל ניסיון דקירה בשער המג'לס של הר הבית.
המחבל ברח להר הבית ונתפס.
30 ביוני – בפיגוע ירי במתחם קבר יוסף 3 נפצעו קל, ביניהם מח"ט שומרון, אלוף-משנה רועי צוויג־לביא.
בקרב בשכם ב־9 באוגוסט נהרג המחבל שביצע את הירי לאחר ששוגרו רקטות מטאדור לעבר המבנה שבו התבצר.
בחודש יולי יצאו לפועל וסוכלו ניסיונות ל־135 פיגועי טרור, בהם נפצעו שלושה.
5 ביולי – בשעה 6:15 בבוקר, תקף אחמד ראשדן, בן 33 מאזור מהכפר עינאבוס, בעזרת גרזן גבר בן 47, בעת שהלך על גשר להולכי רגל שבין מחלף גבעת שמואל למחלף גהה.
המחבל פצע אותו באורח בינוני, נמלט מהמקום ונתפס למחרת.
5 ביולי – מחבלים ביצעו פיגוע ירי מרכב חולף לעבר כוח צה"ל ששמר במחסום הכניסה למרחב חומש, וברחו.
15 ביולי – מחבלים ירו לעבר רכב ובו 4 מתפללים שנכנסו ללא אישור לשכם.
במנוסתם הרכב התהפך והמתפללים נפצעו קל.
15 ביולי – מחבלים יידו אבנים על רכב בכביש 60 ליד שילה ופצעו את שיר לב, אם לארבעה, בראשה באורח קשה.
19 ביולי – איסמאעיל נימר, תושב רמאללה, יצא ממשתלה סמוכה גבעת זאב בה עבד, קנה בחנות חומרי בניין מברג ארוך ועלה לאוטובוס קו 137. כשהאוטובוס הגיע סמוך לצומת רמות שבירושלים, דקר נימר באמצעות מברג את אליעזר מליש בפלג גופו העליון, ופצע אותו באורח בינוני.
המחבל נורה ונוטרל על ידי צלם עיתונות שעבר במקום.
22 ביולי – מחבל בן 33 ממזרח ירושלים נעצר כשברשותו סכין ב של ירושלים לאחר שעקב אחר מתפללים באופן מחשיד.
מהחקירה עלה שהעצור תכנן לבצע פיגוע דקירה.
28 ביולי – חוליית מחבלים הגיעה ברכב למחסום חווארה.
מהרכב יצא מחבל בן 23, איש מנגוני הביטחון של הרש"פ, ופתח באש מרובה M16 לעבר חיילים מגדוד ניצן ששהו במחסום.
החיילים השיבו אש ופגעו ביורה בצווארו וכן בשני מחבלים נוספים.
מחבל אחד נפצע אנוש ופונה לבית חולים בילינסון ושני מחבלים אחרים נפצעו בינוני ופונו לבית החולים רפידיה שבשכם.
בחודש אוגוסט יצאו לפועל וסוכלו ניסיונות ל־209 פיגועי טרור, בהם נפצעו 15, אחד מהם מכוחות הביטחון.
14 באוגוסט – בשעה 1:30 בלילה, ירה אמיר סידאווי, ערבי ישראלי כבן 26 ממזרח ירושלים, לעבר אוטובוס ועוברי אורח באזור שבין שער האשפות לקבר דוד שב בירושלים, ופצע 4 בני אדם, ביניהם שניים נפצעו קשה.
אחת הנפגעים הייתה אישה בהריון בת 35, הילוד שנולד בלידת חירום, הוגדר במצב קשה.
לאחר מכן, המשיך המחבל לחניון קבר דוד וירה בארבעה גברים נוספים שנפצעו קל עד בינוני.
בהמשך הבוקר, המחבל הזמין מונית והסגיר את עצמו בתחנת המשטרה מוריה.
במונית שהסיעה את המחבל לתחנה נמצאו הסכין והאקדח של המחבל.
נהג המונית, שנעצר לחקירה, סיפר מאוחר יותר שלא היה מודע לכך שהאדם שהסיע היה מחבל.
המחבל רצח בעבר במסגרת ריב חמולות, ונשפט לשמונה שנות מאסר באשמת הריגה.
האם והתינוק שיולד בלידת חירום שוחררו ב-19 בדצמבר אותה שנה.
15 באוגוסט – מחבלים פתחו באש לעבר יהודי שנסע בין מחנה חורון, הבסיס של חטיבת שומרון, לאיתמר.
18 באוגוסט – בכניסה לילית לקבר יוסף, מחבלים פלסטינים פתחו באש לעבר קבוצת מתפללים.
בעימותים שהתפתחו נהרג מחבל אחד ונפצעו כ-30. בעקבות האירוע הגיע בהמשך הלילה חבר הכנסת אופיר סופר לקבר.
גדוד שכם וגדודי חללי אל אקצא קיבלו אחריות על הירי.
20 באוגוסט – סמוך לחצות הלילה שבין 20–21 באוגוסט, בוצע ירי חי לעבר אוטובוס מלא נוסעים של חברת אגד תעבורה בעת שנסע בוואדי חרמיה שעל כביש 60.
30 באוגוסט – חמישה ישראלים נכנסו לקבר יוסף ללא תיאום עם צה"ל.
מחבלים פתחו באש לעברם והם נאלצו להתחבא ברחוב סמוך, עד שחולצו על ידי כח צה"ל.
שניים מהמתפללים, תושבי ירושלים ומודיעין עילית, נפצעו קשה ובינוני מהירי.
רכבם של המתפללים הוצת זמן קצר לאחר מכן.
שלושת האחרים נלקחו לחקירה, וטענו שטעו בדרך וניסו להגיע לבני ברק.
בחודש ספטמבר יצאו לפועל וסוכלו ניסיונות ל־254 פיגועי טרור, בהם נרצחו 2 אנשים ונפצעו 17, מהם הרוג אחד ו־12 פצועים מקרב כוחות הביטחון.
2 בספטמבר – מחבל דקר חייל צה"ל כבן 19 בפלג גופו העליון באמצעות סכין בצומת בית ענון צפונית לקריית ארבע, ופצע אותו באורח בינוני.
המחבל נורה למוות בידי חייל מחטיבת גבעתי.
4 בספטמבר – שלושה מחבלים פלסטינים פתחו באש לעבר אוטובוס חיילים ישראלי שנסע בבקעת הירדן סמוך לצומת בקעות (כביש 578), ופצעו קשה את נהג האוטובוס, אזרח כבן 60, ושישה חיילים נוספים, מתוכם קצין אחד נפצע באורח בינוני וחמישה באורח קל.
לאחר שהאוטובוס נעצר, המחבלים שפכו עליו דלק וניסו להצית אותו.
המחבלים נמלטו ברכבם, שעלה באש לאחר זמן קצר.
שניים מן המחבלים, האחים ואליד ומוחמד תורכמאן, נתפסו לאחר מצוד קצר כשהם סובלים מכוויות.
המחבל מוחמד תורכמאן מת מפצעיו לאחר חודש וחצי.
המחבל השלישי, מהאר אלסעיד, שהורשע בעבר בריגול וקשירת קשר לניסיון רצח איש שב"כ, נמלט מהזירה, וב-24 במאי 2023, נמצא ונעצר.
4 בספטמבר – מחבלים השליכו מטען נפץ מתוך רכב לעבר עמדה צבאית, סמוך לנווה צוף שבבנימין, ופצעו 4 חיילים באורח קל.
8 בספטמבר – סמוך לכפר ביתין במרחב בנימין מחבל תקף בפטיש חייל צה"ל.
החייל נפצע קל בראשו וחיסל את המחבל שעל גופתו נמצא גם סכין.
8 בספטמבר – כוח יס"מ של משטרת ישראל תפס מחבל פלסטיני בן 19 בכיכר השעון ביפו שתכנן לבצע פיגוע כשברשותו תת-מקלע ומטען צינור.
9 בספטמבר – מחבלים ביצעו ירי מרכב חולף לעבר משפחה יהודית שנסעה סמוך לחווארה.
אחד הקליעים ניפץ את שמשת החלון, והנהג נפצע קל מרסיסי זכוכית.
12 בספטמבר – פצוע מתקיפת מעדר בחוות מעון.
13 בספטמבר – פלסטיני בן 12 ניסה לדקור לוחמי צה"ל בצומת תפוח.
נפתח נגדו נוהל מעצר חשוד והוא הטיל את הסכין מידיו ונעצר.
14 בספטמבר – ליד מעבר ג'למה נתקלו חיילי צה"ל בשני מחבלים בקרב יריות איתם נהרג סגן מפקד סיירת הנח"ל, רב-סרן בר פלח מירי המחבלים.
שני המחבלים נורו למוות על ידי שאר החיילים.
יום לפני כן (13 בספטמבר) מחבלים ירו לעבר רכב הנדסי (מסוג מפלסת) של משרד הביטחון סמוך לכפר ג'למה בקו התפר.
המחבלים שביצעו את הירי נהרגו ב-28 בספטמבר 2022.
15 בספטמבר – חוליית מחבלים ביצעה ירי לעבר רכב ישראלי שהיה בדרכו ליישוב כרמל.
לאחר מכן, אחד המחבלים התקרב לגדר וביצע פיגוע ירי לעבר בית המדרש של ישיבת רעותא שבפאתי היישוב.
אחד התלמידים נפצע בינוני, והמחבל נמלט.
המחבל נעצר בידי צה"ל והשב"כ כעבור מספר ימים.
20 בספטמבר – מחבלים ביצעו פיגוע ירי לעבר עמדה של לוחמי נח"ל ליד מבוא דותן, זמן קצר לפני כן בוצע פיגוע ירי לעבר בסיס מג"ב ליד ג'נין.
20 בספטמבר - רצח שולמית רחל עובדיה: מוסא סרסור, עובד פלסטיני בעל היתר כניסה לישראל מקלקיליה, רצח את שולמית רחל עובדיה, בת 84, באמצעות מוט ברזל סמוך לאתר בניה בחולון בו עבד.
המחבל נמלט מהזירה, וגופתו נמצאה למחרת תלויה בבניין נטוש בתל אביב.
22 בספטמבר – מחבל פלסטיני תושב אזור רמאללה פרץ את מחסום הכניסה לנתב"ג וניסה לדרוס מאבטח, שביצע ירי לעברו, ולאחר מכן נעצר.
22 בספטמבר – מחבל פלסטיני תושב רמאללה דקר בצומת שילת שני אנשים שנפצעו באופן שטחי, וריסס גז פלפל על חמישה אנשים.
לאחר מכן המחבל דקר ופצע קל שוטר מג"ב שלא היה בתפקיד, שהגיב בירי והרג את המחבל.
23 בספטמבר – מחבלים ביצעו פיגוע ירי לפנות בוקר מפאתי שכם לעבר היישוב הר ברכה ופגעו בחלון אחד הבתים.
גם יממה קודם לכן נורו יריות לכיוון היישוב.
לקראת בוקר 25 בספטמבר נורה ונהרג אחד מחברי חוליית המחבלים במארב סמוך לשכם.
24 בספטמבר – מחבל פלסטיני האיץ לעבר מכונית משטרה ליד חוות גלעד, והתנגש בה.
25 בספטמבר – מחבלים פלסטינים הניחו מטען חבלה במשקל 4 ק"ג בתחנת הדלק בכניסה לקדומים.
תושבים מהיישוב זיהו את המטען וחבלנים ניטרלו אותו באופן מבוקר.
26 בספטמבר – בחג ראש השנה, מחבל הניח מכשול על מסילת הרכבת שבין עכו לכרמיאל בסמוך לג'דידה מכר, ליד כביש 85, על מנת שהרכבת תרד מהפסים ותיפגע בנסיעתה בצאת החג.
28 בספטמבר – מחבלים ירו מרכב חולף לעבר רכב ישראלי סמוך לצומת אדורה במערב הר חברון.
בחודש אוקטובר יצאו לפועל וסוכלו ניסיונות ל־401 פיגועי טרור, בהם נרצחו 4 אנשים ונפצעו 27, מהם 2 הרוגים ו-11 פצועים מקרב כוחות הביטחון.
1 באוקטובר – מחבל פלסטיני בן כ-18 תושב אלעיזריה, יידה בקבוק תבערה אל עבר כוח מג"ב במזרח ירושלים, ונורה למוות.
2 באוקטובר – מחבלים ביצעו פיגוע ירי לעבר אוטובוס ומונית שנסעו בין אלון מורה לאיתמר.
הקליעים פגעו באוטובוס ובמונית, ונהג המונית נפצע קל מרסיסים.
2 באוקטובר – בבידוק ביטחוני בבית הסוהר רמון, אחות של אסיר ביטחוני דקרה סוהרת ונעצרה במקום.
2 באוקטובר – בהפגנה של תושבי גב ההר שהתקיימה בכיכר חטמ"ר שומרון בכניסה הדרום מזרחית לשכם במחאה על רצף הפיגועים שאירעו בימים הקודמים ובבוקרו של אותו היום, ירו פלסטינים משכם על המפגינים, ופצעו חייל באורח קל.
2 באוקטובר – מחבלים פלסטינים יידו אבנים לעבר כלי רכב בסמוך לכפר תקוע, ופצעו אישה הרה באורח קל.
5 באוקטובר – בקבוקי תבערה הושלכו ביום כיפור לעבר מרכז שירות משולב, שכולל שירותי משטרה, גופי חירום ואת לשכת האוכלוסין, בצור באהר.
8 באוקטובר – כתוצאה מיידוי אבנים בעימותים במזרח ירושלים, שוטר נפצע קל.
8 באוקטובר – פיגוע הירי במחסום שועפאט: מחבל משועפאט ירה לעבר שוטרי משמר הגבול במחסום מחנה פליטים שועפאט במזרח ירושלים, רצח לוחמת צה"ל ופצע קשה וקל שלושה אנשים.
לאחר הפיגוע תושבי שועפאט ירו זיקוקי דינור לחגוג את הפיגוע.
במשך 11 יום נערך מצוד אחר המחבל, עד שיצא לפיגוע ירי נוסף, בו נורה למוות.
11 באוקטובר – פיגוע הירי ליד שבי שומרון: שני מחבלים ירו למוות בחייל צה"ל מסיירת גבעתי בצומת גנות סמוך לשבי שומרון.
ב-13 בפברואר 2023, בתום פעילות משותפת של יחידת דובדבן עם סיירת גולני, שב"כ ומג"ב, נעצרו המחבלים לאחר חילופי אש.
11 באוקטובר – פיגוע דקירה בשוהם: מחבל ערבי בן 20 משועפאט דקר מבוגר בן 60 ופצע אותו קשה מאוד.
המחבל נמלט ונעצר לאחר זמן קצר.
11 באוקטובר – שני פיגועי ירי לעבר כוח צבאי בצומת הביתות ולעבר רכב ישראלי סמוך לקדומים.
12–13 באוקטובר – מהומות אלימות מצד ערבים במזרח ירושלים שכללו פיגוע ירי לעבר כוחות צה"ל בצור באהר, הצתות, יידוי בקבוקי תבערה ותקיפת יהודים: לינץ' במשפחה יהודית באזור בית חנינא.
2 שוטרים נפצעו קל בעימותים.
13 באוקטובר – שני יהודים תקפו באלה ערבי תושב שיח' ג'ראח ופצעו אותו קשה בראשו.
13 באוקטובר – פצוע קל מיידוי אבנים על כלי רכב של יהודים ליד חווארה בשומרון.
14 באוקטובר – פיגוע ירי בבית אל: שני מחבלים פלסטינים מג'ילזון ירו לעבר סוכה ביישוב ופצעו קל ישראלי שישב בה.
צלפים מגדוד 890 של חטיבת הצנחנים שהיו במארב הרגו את אחד המחבלים.
המחבל השני, בעל עבר ביטחוני, נמלט עם הנשק אך נתפס זמן קצר לאחר מכן.
15 באוקטובר – מחבל יידה בקת"ב לעבר כוחות צה"ל בצומת זיף בהר חברון ונורה.
18 באוקטובר – מחבלים פלסטינים ירו לעבר היישוב שקד ופגעו ב-3 בתים ביישוב.
19 באוקטובר – פיגוע ירי בכניסה למעלה אדומים: מאבטח נפצע קל, המחבל – עודאי תמימי שביצע את פיגוע הירי במחסום שועפאט 11 ימים קודם לכן – נורה ונהרג בידי המאבטחים.
22 באוקטובר – פיגוע דקירה בירושלים: מחבל ערבי בן 16 ממזרח ירושלים דקר חרדי בשדרות בר-לב, פצע אותו באורח קשה, ונמלט.
משטרת ישראל תפסה אותו בתום מרדף קצר, שבסופו המחבל נורה ונוטרל במגרש כדורגל סמוך ל.
25 באוקטובר – רצח שלום סופר: שלום סופר, בן 63, נפצע קשה בפיגוע דקירה בכפר פונדוק שליד קדומים ונפטר מפצעיו כעבור שבועיים.
27 באוקטובר – בלילה שבין 27 ל-28 באוקטובר ביצעו מחבלים פלסטיניים פיגוע ירי מרכב לעבר מחסום חווארה סמוך לשכם.
חיילי צה"ל השיבו אש והרגו 2 מחבלים.
29 באוקטובר – פיגוע הירי ליד גבעת האבות: פיגוע ירי סמוך לשכונת גבעת האבות שבקריית ארבע.
רונן חנניה נרצח ו-4 נוספים נפצעו בינוני וקל.
המחבל היורה נוטרל בדריסה ולאחר מכן נורה ונהרג.
30 באוקטובר – פיגוע דריסה בצומת אלמוג ובנבי מוסא: 5 חיילים נפצעו באורח בינוני וקל.
בחודש נובמבר יצאו לפועל וסוכלו ניסיונות ל-196 פיגועי טרור, בהם נרצחו 6 ונפצעו 58, מהם 5 פצועים מכוחות הביטחון.
2 בנובמבר – פיגוע דריסה במחסום מכבים.
קצין צה"ל נפצע קשה ולאחר מכן הרג את המחבל בירי כאשר זה ניסה להורגו עם מכוש.
3 בנובמבר – בפיגוע דקירה סמוך לכותל המערבי נפצעו 3 שוטרים באורח קל ובינוני.
3 בנובמבר – נערה בת 14 נפגעה מירי ערבי בראשה בקריית ארבע.
5 בנובמבר – מחבלים יידו אבנים על כלי רכב בצומת המשטרה הבריטית בבנימין, באזור ואדי חרמיה, ופצעו מספר יהודים.
כוח צנחנים מגדוד 890 שהיה במקום ירה בתגובה לעבר המחבלים: אחד נהרג והשני נפצע.
9 בנובמבר – מחבל פלסטיני בן 15 שהניח מטען חבלה במטרה לפגוע ביהודים וח"כים לעתיד שעלו לבקר בקבר יוסף בשכם נורה למוות.
15 בנובמבר – הפיגוע המשולב באריאל: המחבל מוחמד סוף מכפר חארס רצח 3 יהודים ופצע 5 יהודים נוספים בפיגוע דקירה ודריסה.
המחבל נמלט על כביש 5, ובמרדף נורה למוות על ידי שני לוחמי צה"ל ואזרח נושא נשק.
23 בנובמבר – חטיפת טירן פרו: מחבלים פלסטינים מהג'יהאד האסלאמי הפלסטיני חטפו מבית החולים בג'נין אזרח ישראלי דרוזי שנפצע בתאונת דרכים ואושפז.
לדברי האב, החוטפים ניתקו אותו ממכונת ההנשמה והוא מת מפצעיו.
גופתו הושבה למשפחתו יממה לאחר החטיפה.
23 בנובמבר – הפיגוע הכפול בירושלים: שני מטעני חבלה התפוצצו בתחנות אוטובוס שונות בכניסה לירושלים ולשכונת רמות, מהפיצוצים נרצח נער אחד וגבר נוסף שנפטר מפצעיו 3 ימים לאחר הפיגוע, ונפצעו עוד 46, מהם 2 במצב קשה.
24 בנובמבר – פיגוע דריסה בבאר שבע: מחבל ערבי מרהט דרס נער בן 18 בעיר באר שבע ופצע אותו באורח בינוני.
29 בנובמבר – פיגוע דריסה בבנימין: מחבל ערבי דרס לוחמת צה"ל כבת 20, בכביש 60 ופצע אותה באורח קשה.
המחבל נהרג בתום מרדף משטרתי.
בחודש דצמבר יצאו לפועל וסוכלו ניסיונות ל-214 פיגועי טרור, בהם נפצעו 5 מקרב כוחות הביטחון.
2 בדצמבר – פיגוע ירי לעבר אוטובוס בסמוך לצומת המשטרה הבריטית באזור מועצה אזורית מטה בנימין, נגרם נזק ואין נפגעים.
2 בדצמבר – פיגוע דקירה בחווארה: מחבל ערבי דקר לוחם מג"ב ואזרח ופצע אותם באורח קל.
קצין מג"ב שרדף אחרי המחבל הותקף על ידי המחבל שניסה לחטוף את נשקו, בתגובה שלף הקצין אקדח, ירה במחבל וניטרל אותו.
מאוחר יותר המחבל מת מפצעיו.
שליח האו"ם למזרח התיכון תור ונסלן גינה את הקצין שהרג את המחבל.
ונסלן לא גינה את הפיגוע וקרא להעמיד לדין את הקצין.
דבריו ספגו ביקורת רבה מצד ישראל והוא זומן לשיחת הבהרה.
4 בדצמבר – בפעילות מבצעית של מג"ב בשועפאט נפצע קל חייל מהתפרעות של מחבלים ערבים.
6 בדצמבר – יהודי נפצע באורח קל מיידוי אבנים ליד היישוב כרמל שבהר חברון, אביו, פרמדיק מגן דוד אדום, טיפל בו, והוא הועבר לבית החולים סורוקה שבבאר שבע.
7 בדצמבר – מחבל ביצע פיגוע ירי מרכב לעבר עמדה צבאית ליד עפרה.
החיילים פתחו במרדף אחריו, והמחבל יצא מרכבו וירה לעברם.
החיילים השיבו אש והרגו את המחבל.
8 בדצמבר – מחבל שב"ח פלסטיני ביצע פיגוע דריסה ברחוב אברבנל בתל אביב ופצע רוכב אופנוע באורח בינוני.
המחבל, שוהה בלתי חוקי מהכפר סילוואד וללא רישיון נהיגה, נעצר לאחר מספר ימים.
16 בדצמבר – פיגוע ירי לעבר רכב יהודי בין יצהר לחוות גלעד.
18 בדצמבר – פיגוע ירי לעבר אוטובוס של מטיילים יהודים, ובהם חברת הכנסת לימור סון הר מלך, בדרכם חזרה מהדלקת נר ראשון בחורבות היישוב שא-נור בצפון השומרון.
המחבלים ירו 7 כדורים לעבר האוטובוס ביציאה משא-נור לכיוון מבוא דותן, ללא נפגעים.
20 בדצמבר – בוצעו 3 פיגועי ירי לעבר כוחות צה"ל ביהודה ושומרון.
חוליית הטרור גוב האריות לקחה אחריות על הפיגועים.
22 בדצמבר – מחבלים ומתפרעים פלסטיניים פתחו באש ובהפרות סדר לעבר מתפללים יהודים שעלו לקבר יוסף בשכם.
כוחות צה"ל שאבטחו אותם השיבו אש, הרגו מחבל פלסטיני שירה לעברם ופצעו 4 מחבלים נוספים.
23 בדצמבר – פיגוע משולב בכפר קאסם: מחבל ערבי-ישראלי תושב הכפר ביצע פיגוע משולב נגד שוטרי משמר הגבול.
הוא התקשר למוקד 100 כדי למשוך את השוטרים לזירה, וכאשר הם הגיעו הוא ירה לעברם אך נתקל במעצור בנשקו ולא פגע.
פיגמה הוא יישום רשת שיתופי המיועד לעיצוב ממשק משתמש וחוויית משתמש עבור יישומי רשת ויישומונים.
מערך התכונות של פיגמה מתמקד בעיצוב ממשקי משתמש וחוויית משתמש, מאפשר שיתוף פעולה בזמן אמת, ומנגיש מגוון כלי עריכת גרפיקה וקטורית למשתמשי דסקטופ (כולל תכונות לא מקוונות) ומשתמשי פלטפורמות ניידות וטלפונים חכמים מבוססי מערכות ההפעלה אנדרואיד ו-iOS.
התוכנה הושקה בשנת 2012. כעבור כעשר שנים, בספטמבר 2022, ניסתה חברת התוכנה אדובי (המציעה שירות מקביל בשם אדובי XD) לרכוש את הזכויות על התוכנה, אולם בסוף שנת 2023, בוטל המיזוג עכב התערבותה של רשות ההגבלים באירופה.
שורה של פיגועים בוצעו על ידי ערבים פלסטינים, חלקם כפיגועי התאבדות, על מטרות יהודיות ברחוב בן יהודה בירושלים מפברואר 1948. חלק מהפיגועים התרחשו לפני ההכרזה על הקמת מדינת ישראל במאי 1948. רחוב בן יהודה הוא ציר תנועה מרכזי, ולפני שהפך למדרחוב עבור הולכי רגל, שימש גם כציר תחבורה.
ב-22 בפברואר 1948, במהלך מלחמת העצמאות, התפוצצו ברחוב בן יהודה שלוש משאיות תופת של הצבא הבריטי בפיגוע שבוצע על ידי חיילים ערבים שערקו מהצבא הבריטי ועשו שימוש בכלי רכב ובנשק של הצבא הבריטי.
ב-8 בספטמבר 1971 רימון הושלך לפתח "קפה אלנו" ברחוב בן יהודה.
הוא לא התפוצץ ולא היו נפגעים.
ב-12 בדצמבר 1974 מטען חבלה התפוצץ ברחוב בן יהודה.
13 בני אדם נפצעו באורח קל עד בינוני.
ביום שישי, 4 ביולי 1975, התפוצץ בכיכר ציון, כיכר עירונית מרכזית המחברת בין רחוב בן יהודה ורחוב יפו, מקרר שבדפנותיו היו מוסתרים חמישה קילוגרם של חומר נפץ.
בפיגוע נהרגו 15 בני אדם ו-77 נפצעו.
אחמד ג'בארה, שהיה אחראי על הנחת המטען, נעצר ונידון למאסר עולם ושלושים שנות מאסר, אך שוחרר על ידי ישראל ב-2003 לאחר שריצה 27 שנות מאסר כמחווה ליאסר ערפאת, שמינה אותו ליועצו לענייני אסירים.
הוא מת ברמאללה בשנת 2013.
ב-13 בנובמבר 1975 התפוצץ מטען חבלה ליד קפה נוה בדרך יפו, ליד המדרחוב.
שבעה בני אדם נהרגו ו-45 נפצעו.
ב-9 באפריל 1976 פורקה מכונית תופת ברחוב בן יהודה זמן קצר לפני שהייתה אמורה להתפוצץ.
ב-3 במאי 1976 נפצעו שלושים ושלושה עוברי אורח בהתפוצצות קטנוע ממולכד בפינת הרחובות בן יהודה ובן הלל.
בין הפצועים היו הקונסול היווני בירושלים ורעייתו.
למחרת, בערב יום העצמאות, ערכה העירייה אירוע במקום הפיגוע תחת הסיסמה "בכל זאת".
ב-1 בינואר 1979 נמצאה מכונית תופת מול קפה עטרה במדרחוב ונוטרלה כחצי שעה לפני שהייתה אמורה להתפוצץ.
ב-24 במרץ 1979 נהרג אדם אחד ו-13 בני אדם נפצעו, כאשר מטען חבלה התפוצץ בפח אשפה בכיכר ציון.
ב-19 בספטמבר 1979 התפוצץ מטען חבלה שהוסתר בתוך אופניים שהונחו ליד בית הקפה "אלנו".
אדם אחד נהרג מן הפיצוץ ועשרות נפצעו.
שניים מן הפצועים מתו מפצעיהם כעבור כמה ימים.
ב-2 במאי 1981 נפצע חבלן משטרה באורח בינוני ממטען חבלה שהונח בפח אשפה ליד קפה אלנו.
ב-15 באוגוסט 1984 התגלתה מכונית תופת ברחוב בן יהודה, ונוטרלה כ-10 דקות לפני שהייתה אמורה להתפוצץ.
במכונית היו כ-12 ק"ג של חומר נפץ ושלושה ק"ג מסמרי ברזל.
ב-4 בספטמבר 1997 שלושה מחבלים מתאבדים של חמאס פוצצו עצמם במקביל במדרחוב, והרגו חמישה ישראלים.
בפיגוע נהרגו שלוש ילדות בנות 14: סיוון זרקה, יעל בוטווין וסמדר אלחנן.
אלחנן הייתה בתו של פעילת השלום נורית פלד-אלחנן ונכדתו של האלוף והפוליטיקאי הישראלי מתתיהו פלד.
משפחתה של יעל בוטווין, אזרחית ארצות הברית, הגישה תביעה בארצות הברית נגד הרפובליקה האסלאמית של איראן.
ב-1 בדצמבר 2001 פוצצו את עצמם שני מחבלים מתאבדים ברחוב בן יהודה, ואחריהם התפוצצה מכונית תופת שאמורה להתפוצץ עם הגעת החובשים.
המחבלים המתאבדים הרגו אחד עשר קורבנות בגילי 15 עד 21, כולל מספר חיילים ללא מדים, ו-188 נפצעו.
חמאס נטל אחריות לפיגוע, וקבע כי מדובר בתגמול על הריגתו של בכיר החמאס מחמוד אבו הנוד.
דובר חמאס בעזה הצהיר כי היא תבצע הפצצות נוספות.
תביעות הוגשו נגד הבנק הערבי, נט ובנק קרדי ליונה בטענה שהעבירו כסף לחמאס.
רשימת פיגועי טרור נגד יהודים שהתרחשו במדינת ישראל וביהודה ושומרון בשנת 2023, רבים מהם במסגרת גל הטרור 2023.
בשנה זו נרצחו בפיגועי טרור 38 אנשים (35 אזרחים ישראלים, תייר אחד ופועל מעזה), ונפצעו 113, מהם 11 פצועים מקרב כוחות הביטחון.
מספר זה אינו כולל את הנרצחים וההרוגים בטבח שבעה באוקטובר.
ללא נרצחי מתקפת הפתע, זוהי השנה הקטלנית ביותר מאז 2005 מבחינת נרצחי טרור .
כאשר כוללים את נרצחי מתקפת הפתע, מדובר בשנה עם המספר הרב ביותר של חללי טרור בהיסטוריה של מדינת ישראל.
להלן, נזכרים האירועים הבולטים יותר; לצידם, התרחשו מקרים נוספים של ניסיונות פיגוע או פיגועים מתוכננים שלא פורסמו לפרטיהם.
בנוסף, ישנם פיגועים שסוכלו על ידי כוחות הביטחון של ישראל בהובלת שירות הביטחון הכללי, צה"ל ומשמר הגבול ובסיוע הימ"מ ויחידות מסתערבים.
בחודש ינואר יצאו לפועל 251 פיגועים שיצאו מאיו"ש וירושלים.
במהלך החודש נרצחו 7 ונפצעו 10 כתוצאה מפיגועי טרור, מהם ארבעה מקרב כוחות הביטחון.
11 בינואר – פיגוע דקירה בדרום הר חברון: מחבל דקר גבר בחוות יהודה ליד היישוב שמעה ופצע אותו באורח בינוני.
המחבל נורה למוות על ידי אזרח שהיה במקום.
שבוע לפני כן, קיבל הפצוע, בעל החווה, איומים על חייו מראש עיריית דאהרייה.
17 בינואר – קצין במשטרה הפלסטינית ביצע פיגוע ירי אל עבר כוח צה"ל באזור חלחול.
החיילים השיבו אש והרגו את הקצין הפלסטיני.
21 בינואר – ניסיון פיגוע דקירה בחוות אפרים ליד רמאללה.
25 בינואר – ניסיון פיגוע דקירה בצומת קדומים, המחבל נהרג.
25 בינואר – שוטר נפצע באורח קל במהלך עימותים בפעילות להריסת בית מחבל במזרח ירושלים.
27 בינואר – פיגוע הירי בנווה יעקב: בפיגוע ירי בשכונת נווה יעקב שבירושלים נרצחו שבעה בני אדם ונפצעו שלושה.
27 בינואר – יידוי אבנים ליד יצהר.
מאבטח ירה לכיוון המיידים ופצע שניים מהם.
28 בינואר – פיגוע ירי בעיר דוד בירושלים: שני ישראלים נפצעו באורח קשה, המחבל, פלסטיני בן 13 מסילוואן, נוטרל ונפצע בינוני-קשה.
יום למחרת, קיבלה הממשלה החלטה תקדימית לאטום את בית המחבל על אף שלא הצליח לרצוח.
28 בינואר – ניסיון פיגוע ירי בבקעת הירדן: 2 מחבלים נכנסו למסעדה בצומת אלמוג וירו כדור, אך עקב מעצור בנשק הם חדלו מלירות ונמלטו מהזירה.
ב-6 בפברואר בלילה 7 מחבלים, בהם, שני מחבלי החמאס ראפת עווידאת ומאלכ לאפי, מבצעי הפיגוע, נהרגו במהלך קרב יריות עם כוח מגדוד לביאי הבקעה במחנה הפליטים עקבת ג'בר באזור יריחו.
28 בינואר – מחבל חמוש באקדח ניסה לחדור ליישוב קדומים שבשומרון, ונורה למוות בידי מאבטח.
29 בינואר – שני חמושים חדרו לשטח ישראל מכיוון סוריה וזוהו על ידי התצפיות.
כוח צה"ל הוזעק לנקודה, ירה לעברם בנוהל מעצר חשוד וזיהה פגיעה.
מאוחר יותר פרסם דובר צה"ל שאחד החשודים שנעצר היה פעיל טרור סורי מטעם איראן שעסק בריגול לטובת ביצוע פיגועי טרור בחזית רמת הגולן.
31 בינואר – פיגוע דריסה בצומת תפוח: שני חיילים נפצעו באורח קל ובינוני.
המחבל נמלט, והסגיר את עצמו כעבור מספר שעות.
בחודש פברואר יצאו לפועל 200 פיגועים שיצאו מאיו"ש וירושלים.
במהלך החודש נרצחו 7 ונפצעו 12 כתוצאה מפיגועי טרור.
3 בפברואר – מחבל פלסטיני התקרב לעמדה צבאית ליד מפקדת חטמ"ר שומרון וניסה לתקוף חייל ולחטוף את נשקו.
חייל אחר מגדוד 605, ששהה במקום ירה במחבל למוות.
5 בפברואר – נהג אוטובוס ישראלי נפצע קל לאחר שפלסטינים יידו אבנים לעבר רכבו בין ההתנחלות שבי שומרון למוצב חומש.
7 בפברואר – תושב טלמון העלה לרכבו סמוך למודיעין עילית מחבל, שביקש לנסוע לנריה.
סמוך לצומת הדואר, שלף הערבי סכין ודרש מהנהג לנסוע לביתילו, שם אזק את הנהג למושב באמצעות אזיקון, העלה את הרכב באש ונמלט.
הנהג נפצע קל והצליח להימלט.
10 בפברואר – פיגוע הדריסה בשכונת רמות: מחבל דרס למוות ילד בן 6 וגבר בן 20 בשדרות גולדה מאיר שבשכונת רמות שבירושלים, ופצע חמישה נוספים, בהם ילד בן 8 במצב אנוש, שניים במצב קשה ושניים במצב בינוני.
למחרת נקבע מותו של הפצוע אנוש, אחיו של בן ה־6 שנרצח.
13 בפברואר – פיגוע דקירה בעיר העתיקה בירושלים: נער בן 17 נפצע באורח קל סמוך לשער השלשלת.
13 בפברואר – הפיגוע במחסום שועפאט: פיגוע דקירה באוטובוס במחסום שועפאט שבו נהרג לוחם מג"ב.
המחבל דקר את לוחם המג"ב.
לצידו היה מאבטח אזרחי נוסף שנטרל בירי את המחבל אך במהלך הירי פגע גם בלוחם המג"ב שנדקר, סמל ראשון אסיל סואעד.
המחבל בן ה-13 נורה ונעצר.
13 בפברואר – מחבל ערבי תושב מחנה הפליטים שועפאט ניסה לדרוס שוטרי מג"ב שפעלו שם.
14 בפברואר – ישראלי שנכנס בטעות עם רכבו לקלנדיה הותקף באבנים ונפצע באורח קל.
23 בפברואר – ניסיון פיגוע דקירה בכניסה למעלה אדומים.
23 בפברואר – מחבלים רגמו רכב באבנים וסלעים בכביש 60, סמוך לחווארה ופצעו קל 3 ילדים.
25 בפברואר – מחבל פתח בבוקר בירי מקצה אחד של ערוץ אלמגור של נחל קנה לעבר הקצה השני של הערוץ שבו ממוקם היישוב חוות יאיר.
המחבל ירה 6 קליעים אל עבר בית הכנסת שביישוב, ונעצר על ידי כוחות צה"ל ושב"כ בביתו בכפר קראוות בני חסאן.
26 בפברואר – פיגוע הירי בחווארה: שני יהודים נרצחו בפיגוע ירי שאירע בכפר חווארה.
בעקבות הפיגוע התרחשו מהומות בין מתנחלים לבין פלסטינים באזור חווארה.
בחילופי האש נהרגו 6 מחבלים נוספים ונעצרו שני בנים של המחבל.
במקביל פעלו הכוחות בשכם ועצרו מחבלים נוספים.
27 בפברואר – פיגוע הירי בצומת בית הערבה: יהודי נרצח בפיגוע ירי בסמוך לבית הערבה, כביש 90. לאחר מכן המחבלים ביצעו פיגוע ירי נוסף בצומת אלמוג ופגעו בכלי רכב ובו משפחה, ללא נפגעים.
המחבלים נמלטו לעקבת ג'בר שליד יריחו.
ב-1 במרץ איתרו השב"כ, צה"ל ומג"ב את המחבלים בבית בעקבת ג'בר ואחרי קרב יריות עצרו 2 מהמחבלים שביצעו את הפיגוע והרגו מחבל נוסף שניסה להימלט.
27 בפברואר – ישראלית נפצעה קל בפיגוע ירי בין צומת תפוח למגדלים.
27 בפברואר – אוטובוס עלה באש בעקבות יידוי בקבוקי תבערה סמוך לירושלים.
בחודש מרץ יצאו לפועל 206 פיגועים שיצאו מאיו"ש עזה וירושלים.
במהלך החודש נרצח אדם אחד ונפצעו 15 כתוצאה מפיגועי טרור.
1 במרץ – תינוק בן חודשיים נפצע קל מיידוי אבנים על ידי מחבלים פלסטינים על כלי רכב בין צומת תפוח לאריאל.
3 במרץ – פיגוע ירי בליל שבת לעבר רכבו של אזרח ישראלי בצומת בית חגי.
גבר נפצע ברגלו ופונה לבית חולים שערי צדק.